คาราเต้ลุยศึกเยาวชนโลก หวังแค่ 5 ทองแดง
นักคาราเต้โดดาวรุ่งทีมชาติไทย 21 ชีวิต พร้อมเดินทางไปทำศึกคาราเต้โดชิงแชมป์โลก 2015 ประเภทต่อสู้และท่ารำ รายการ เวิลด์ จูเนียร์ แอนด์คาเด็ต และยู-21 แชมเปียนชิพส์ ระหว่างวันที่ 12-15 พ.ย.นี้ ที่กรุงจาการ์ตา ประเทศอินโดนีเซีย บิ๊กนิดหน่อย จุตินันท์ ภิรมย์ภักดี นายกสมาคม หวังคว้า 5 เหรียญทองแดง พร้อมวางแผนงานพัฒนานักกีฬาชุดนี้ระยะยาวอีก 5 ปี เตรียมไปโอลิมปิก,เมื่อวันที่ 26 ต.ค.ที่ผ่านมา ที่บริษัทบุญรอด บริวเวอรี่ สามเสน โค้ชบอย นายดุลยรัตน์ รัตนพันธ์ หัวหน้าผู้ฝึกสอนทีมคาราเต้ไทย นำนักกีฬาคาราเต้ทีมชาติไทย เข้าพบ บิ๊กนิดหน่อย นายจุตินันท์ ภิรมย์ภักดี นายกสมาคมคาราเต้แห่งประเทศไทยฯ เพื่อรับโอวาทก่อนไปลุยศึกคาราเต้โดชิงแชมป์โลก 2015 ประเภทต่อสู้และท่ารำ รายการ เวิลด์ จูเนียร์ แอนด์คาเด็ต และยู-21 แชมเปียนชิพส์ ระหว่างวันที่ 12-15 พ.ย.นี้ ที่กรุงจาการ์ตา ประเทศอินโดนีเซีย นอกจากนี้ นายพงษ์ องคสิทธิ์ กรรมการผู้จัดการบริษัท ฮัสกีส์ อินเตอร์เนชั่นแนล คอร์ปอเรชั่น จำกัด ผู้ผลิตกระเป๋าแบรนด์ฮัสกีส์ ได้มอบกระเป๋าเดินทางให้ทัพนักกีฬาไทยและเจ้าหน้าที่ทั้งหมด 25 ใบ เพื่อใช้ในการเดินทางไปลุยศึกชิงแชมป์โลกครั้งนี้ด้วย,สำหรับนักกีฬาไทยที่จะเดินทางไปลุยศึกครั้งนี้มีทั้งหมด 21 คน ลงชิงชัยในประเภทยุวชนอายุไม่เกิน 15 ปี, เยาวชนอายุไม่เกิน 17 ปี และเยาวชนอายุไม่เกิน 21 ปี ภายใต้การดูแลของ โค้ชบอย ดุลยรัตน์ รัตนพันธ์ หัวหน้าผู้ฝึกสอน,โค้ชแจ๊ค พลวศิน สารธรรม และ โค้ชปุ้ย ญาณิศา ต่อรัตนวัฒนา,โค้ชแจ๊ค พลวศินกล่าวว่า สำหรับความหวังของไทยอยู่ที่ท่ารำ น้องออม ปรายฟ้า สิทธิวงศ์ เจ้าของเหรียญเงินประเภทท่ารำชิงแชมป์เอเชีย และเหรียญทองแดงศึกชิงแชมป์เอเชียครั้งล่าสุด ที่ประเทศญี่ปุ่น, มนสิชา ธารารัตนากุล ส่วนความหวังประเภทต่อสู้อยู่ที่ รัชชานนท์ บุญโทน, ศุภวุฒิ วอนเพียร, ชัญญานุช ชีพเป็นสุข และ ณีรนุช แตงเลี้ยง โดยหวังคว้าอย่างน้อย 5 เหรียญทองแดง ซึ่งหากนักกีฬาไทยคว้าเหรียญรางวัลได้สำเร็จจะถือว่าเป็นเหรียญ ประวัติศาสตร์เพราะนักคาราเต้ไทยยังไม่เคยคว้าเหรียญในรายการชิงแชมป์โลกนี้ได้เลย,ขณะที่นายจุตินันท์กล่าวว่า การแข่งขันครั้งนี้เป็นแมตช์ใหญ่ระดับโลก อยากให้นักกีฬาเก็บประสบการณ์ให้มากที่สุดและทำผลงานที่ดีกลับมา โดยหวังว่าจะได้อย่างน้อย 5 เหรียญทองแดง และอยากจะเห็นมากกว่าเหรียญทองแดงในศึกครั้งนี้ สำหรับนักกีฬาชุดนี้เป็นหนึ่งในเป้าหมายของสมาคมในการพัฒนานักกีฬารุ่นใหม่ เพราะทุกคนมีสรีระที่ดีพร้อมสู้กับต่างชาติได้และจะเป็นกำลังหลักของทีมชาติไทยชุดใหญ่ในอนาคต ซึ่งอยู่ในแผนงานที่จะพัฒนานักกีฬาชุดเยาวชนไปจนถึงศึกโอลิมปิกเกมส์ 2020 ที่ประเทศญี่ปุ่น ที่อาจจะมีการบรรจุกีฬาคาราเต้เข้าในการแข่งขัน เพราะในอีก 5 ปีข้างหน้านักกีฬาชุดนี้จะมีอายุประมาณ 18-19 ปี พร้อมกับประสบการณ์และความแข็งแกร่งที่มากพอพร้อมสู้ในศึกใหญ่ได้ต่อไป
นักคาราเต้โดดาวรุ่งทีมชาติไทย 21 ชีวิต พร้อมเดินทางไปทำศึกคาราเต้โดชิงแชมป์โลก 2015 ประเภทต่อสู้และท่ารำ รายการ เวิลด์ จูเนียร์ แอนด์คาเด็ต และยู-21 แชมเปียนชิพส์ ระหว่างวันที่ 12-15 พ.ย.นี้ ที่กรุงจาการ์ตาประเทศอินโดนีเซีย
บริษัทบุญรอด บริวเวอรี่ สามเสน,ดุลยรัตน์ รัตนพันธ์,จุตินันท์ ภิรมย์ภักดี,เวิลด์ จูเนียร์ แอนด์คาเด็ต และยู-21 แชมเปียนชิพส์,จาการ์ตา,อินโดนีเซีย,พงษ์ องคสิทธิ์,บริษัท ฮัสกีส์ อินเตอร์เนชั่นแนล คอร์ปอเรชั่น จำกัด,พลวศิน สารธรรม,ญาณิศา ต่อรัตนวัฒนา,ข่าวกีฬา,ข่าว,ไทยรัฐออนไลน์